KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. március 25-i ülésére)

TÁRGY: RÓNA ÉS MEZŐ UTCAI ÉPÍTÉSI TELKEK ÉRTÉKESÍTÉSE

A Képviselő-testület a 12/2005. számú határozatával árverés útján történő elidegenítésre jelölte ki – többek között – a kiskőrösi 971/18 és 971/19 hrsz-ú építési telkeket, az induló kikiáltási árat négyzetméterenként 410,- Ft + Áfa összegben állapította meg. A telkek 1576 –1576 m2 nagyságúak, erre figyelemmel az induló kikiáltási áruk 646.160,- Ft + Áfa.

A Képviselő-testület a 102/2004. sz. határozatával árverés útján történő értékesítésre jelölte ki a kiskőrösi 4413/26 hrsz-ú, a Mező és Béke utcák sarkán lévő 790 m2 nagyságú építési telket, az induló kikiáltási árat 800.000,- Ft + Áfa összegben állapította meg.

A több alkalommal is meghirdetett árverések eredménytelenek voltak, érdeklődő hiányában az ingatlanok nem kerültek értékesítésre.

Az Önkormányzat vagyonrendelete szerint „…Amennyiben a hasznosítás az értékbecslő által meghatározott értéken sikertelen, az ár legfeljebb 10 %-kal csökkenthető. Amennyiben az árcsökkentés sem vezet eredményre, a korábbi tapasztalatok alapján új értékbecslést kell elvégeztetni.”

Annak érdekében, hogy a telkek értékesítésre kerüljenek és a környező telkekhez hasonlóan beépüljenek, javasolom, a Képviselő-testület az induló kikiáltási árat a határozat-tervezetben foglaltaknak megfelelően, 10 %-al csökkentett áron állapítsa meg.

Kiskőrös, 2009. március 12.


Domonyi László sk.


polgármester

HATÁROZAT-TERVEZET

1. A Képviselő-testület a 12/2005. számú határozatát akként módosítja, hogy a kiskőrösi 971/18 és 971/19 hrsz-ú, beépítetlen terület (építési telek) megjelölésű ingatlanok induló kikiáltási árát négyzetméterenként 369,- Ft + Áfa összegben állapítja meg.

Határidő: 2009. május 31.

A módosítás a határozat egyéb rendelkezéseit nem érinti.

2. A Képviselő-testület 102/2004. számú határozatát akként módosítja, hogy a kiskőrösi 4413/26 hrsz-ú, 790 m2 nagyságú, beépítetlen terület (építési telek) megjelölésű ingatlan induló kikiáltási árát 720.000,- Ft + Áfa összegben állapítja meg.

Határidő: 2009. május 31.

A módosítás a határozat egyéb rendelkezéseit nem érinti.

Felelős:
polgármester

